روسیه تشقی ایش لر وزیری سرگی لاوروف, روسیه بیلن اوروشماقچی ایمس لیک لری نی بیلدیررایکن, "اگر بو روسیه گه باغلیق بولسه روش بولمه یدی" دییه قید ایتدی.
امریکا قوشمه ایالتلری و ناتو دن, خوفسیزلیک بوییچه پیشنهاد لری توغریسیده یازمه جواب آلگن لیک لری نی بیلدیرگن لاوروف, اوشبو جواب لرده ثانویه موضوع لر حقیده عقلانی عنصر لرنینگ موجود ایکن لیگی نی ایسله تیب اوتدی.
لاوروف, روسیه جمهوررئیسی ولادیمیر پوتین نینگ اوروپا ده و باشقه منطقه لرده اورته و قیسه منزللی راکت لرنینگ جایلشتیریلیشی بوییچه "موراتوریم" پیشنهاد قیلگن لیگی نی بیلدیردی.
لاوروف, "بو, جواب لر گه کیریتیلگن.  عینی دمده, تطبیقات لرنینگ ایکله تامان نینگ چیگره لریدن اوزاقده بولیشی, اوروش اوچاق لری بیلن کیمه لری نینگ یقین له شیشی نینگ مسافه سی و توقنه شوو بیلن بحران نینگ آزه یتیریلیشی و ایشانچ نینگ آرتیریلیشی توغریسیده گی تدبیر لر بوییچه پیشنهاد لر موجود.  بو لرنینگ همه سی سونگگی 2-3 ییلده رد ایتیلدی.  ایندی ایسه بولرنینگ همه سی حقیده مصلحت قیلینیشی طلب ایتیلماقده" دییه قید ایتدی.
روسیه و امریکا قوشمه ایالت لری بیلن ناتو اورته سیده فرقلی خوفسیزلیک گرنتی لری بوییچه پیشنهاد لر توغریسیده مذاکره لرنینگ اداققه ییتمه گن لیگی نی معلوم قیلگن لاوروف, بیر نیچه هفته مابینیده اوشبو موضوع حقیده روسیه- امریکا مذاکره لری نینگ بولیب اوته دیگن لیگی نی بیلدیردی.
روسیه بیلن اوکراین اورته سیده اوروش احتمالی باره سیده هم بحث ایتگن لاوروف, "اگر بو روسیه گه باغلیق بولسه اوروش بولمه یدی.  بیز اوروش گه طرفدار ایمس میز.  لیکن منفعت لری میز نینگ حرمت سیز بیر شکلده ایاق آستی ایتیلیشی گه هم اجازت بیرمه یمیز" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
